CELEX: 32012D0288
Language: sl
Date: 2012-06-01 00:00:00
Title: 2012/288/EU: Izvedbeni sklep Komisije z dne 1. junija 2012 o odobritvi dajanja na trg gama-ciklodekstrina kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2012) 3496)

5.6.2012   
            
            
               SL
            
            
               Uradni list Evropske unije
            
            
               L 144/41
            
         IZVEDBENI SKLEP KOMISIJE
   z dne 1. junija 2012
   o odobritvi dajanja na trg gama-ciklodekstrina kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2012) 3496)
   (Besedilo v nemškem jeziku je edino verodostojno)
   (2012/288/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Wacker Chemie GmbH je 26. februarja 2010 vložilo zahtevek pri pristojnih organih Irske za dajanje gama-ciklodekstrina na trg kot nove živilske sestavine. Gama-ciklodekstrin je prebavljiv ogljikov hidrat, ki se dodaja k živilom.
            
         
               (2)
            
            
               Pristojni organ Irske za presojo živil je 9. julija 2010 izdal poročilo o začetni presoji. V poročilu je ugotovil, da je družba Wacker Chemie GmbH predložila dovolj informacij, da se gama-ciklodekstrin lahko odobri za dajanje na trg kot nova živilska sestavina.
            
         
               (3)
            
            
               Komisija je 19. julija 2010 poslala poročilo o začetni presoji vsem državam članicam.
            
         
               (4)
            
            
               V 60 dneh, kakor je določeno v členu 6(4) Uredbe (ES) št. 258/97, so bili v skladu z navedeno določbo podani upravičeni ugovori. Zlasti so bili podani ugovori v zvezi z absorpcijo vitaminov, topnih v maščobi. V skladu z določbami člena 7(1) je zato potreben izvedbeni sklep Komisije, ki upošteva podane upravičene ugovore. Dodatna pojasnila prosilca so zadovoljivo pomirila zaskrbljenost držav članic in Komisije.
            
         
               (5)
            
            
               Namensko dodajanje gama-ciklodekstrina živilom za tehnološke namene spada v področje uporabe Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (2) in bi ga bilo treba odobriti v skladu z navedeno uredbo.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Gama-ciklodekstrin, kakor je opredeljen v Prilogi, se lahko da na trg kot nova živilska sestavina.
   Člen 2
   Oznaka gama-ciklodekstrina, odobrena s tem sklepom, na živilih, ki ga vsebujejo, je „gama-ciklodekstrin“ ali „γ-ciklodekstrin“.
   Člen 3
   Ta sklep je naslovljen na družbo Wacker Chemie AG, Hanns Seidel Platz 4, 81737 München, Nemčija.
   
      V Bruslju, 1. junija 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  UL L 354, 31.12.2008, str. 16.
   
      PRILOGA
      
         SPECIFIKACIJE GAMA-CIKLODEKSTRINA
      
      
         Sinonimi
      
      γ-ciklodekstrin, γ-dekstrin, ciklooktaamiloza, ciklomaltooktaoza, γ-cikloamilaza
      
         Opredelitev
      
      Nereducirajoči ciklični saharid, sestavljen iz osmih D-glukopiranozilnih enot z α-1,4-vezjo, ki se pridobiva z delovanjem ciklodekstrin-glukoziltransferaze (CGTaza, EC 2.4.1.19) na hidroliziran škrob. Pridobivanje in rafiniranje γ-ciklodekstrina se lahko izvede z obarjanjem kompleksa γ-ciklodekstrina z 8-cikloheksadecen-1-onom, raztopitvijo kompleksa z vodo in n-dekanom, destilacijo z vodno paro in pridobitvijo gama-ciklodekstrina iz raztopine s kristalizacijo.
      
                  Kemijsko ime
               
               
                  ciklooktaamiloza
               
            
                  Številka CAS
               
               
                  17465-86-0
               
            
                  Kemijska formula
               
               
                  (C6H10O5)8
                  
               
            
                  Strukturna formula
               
               
                  
                     
               
            
                  Analiza
               
               
                  Najmanj 98 % (suha snov).
               
            
                  Opis
               
               
                  Praktično brez vonja, bela ali skoraj bela kristalinična trdna snov.
               
            
         Značilnosti
      
      
         Identifikacija
      
      
                  Območje taljenja
               
               
                  Razpade nad 285 °C.
               
            
                  Topnost
               
               
                  Dobro topen v vodi; zelo slabo topen v etanolu.
               
            
                  Specifična rotacija
               
               
                  [α]D
                     25: med + 174° in + 180° (1-odstotna raztopina).
               
            
         Čistost
      
      
                  Voda
               
               
                  Ne več kot 11 %.
               
            
                  Ostanek kompleksanta (8-cikloheksadecen-1-on (CHDC))
               
               
                  Ne več kot 4 mg/kg.
               
            
                  Ostanek topila (n-dekan)
               
               
                  Ne več kot 6 mg/kg.
               
            
                  Reducirajoče snovi
               
               
                  Ne več kot 0,5 % (kot glukoza).
               
            
                  Sulfatni pepel
               
               
                  Ne več kot 0,1 %.